Образец № 19
Д О Г О В О Р 
ЗА ИЗПЪЛНЕНИЕ НА: „Избор на изпълнител за извършване на основен ремонт на абонатни станции в Хирургичен и терапевтичен блок на МБАЛ „Света Анна-Варна”АД
№ на АОП: 9070180

Днес,…………..в гр.Варна между:

МБАЛ «Света Анна-Варна» АД , гр.Варна, бул.»Цар Освободител» №100, ЕИК 000090019, представлявана от Д-р Красимир Петров  – Изпълнителен директор и Юлияна Късова – гл. счетоводител, наричана по-долу за краткост ВЪЗЛОЖИТЕЛ, от една страна

и от друга страна

……………………………, ЕИК: ……………., представлявано от ……………………, със седалище и адрес на управление ……………………………, наричан за краткост ИЗПЪЛНИТЕЛ, по реда чл. 194, ал. 1,  от ЗОП, се сключи настоящия договор за следното:
І. ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши следното: извършване на основен ремонт на абонатни станции в Хирургичен и терапевтичен блок на МБАЛ „Света Анна-Варна”АД, съгласно приложени подробни КСС.
ІІ. ЦЕНИ И НАЧИН НА ПЛАЩАНЕ
    Чл. 2. /1/ Общата стойност на договора е ……….  /…………………./ лв. без ДДС или ……….  /…………………./ лв. с ДДС.

/2/ Средствата  се предоставят от Министерство на здравеопазването, под формата на целева субсидия за капиталови разходи в съответствие с целите, заложени в Националната здравна стратегия 2014г.-20120г. и ПМС №276 от 2016г.

Чл. 3. Разплащането на договорените видове СМР се извършва както следва:
1.Авансово плащане в размер на 30% (тридесет) от общата стойност на договора , в срок от 3 работни дни, считано от датата на сключване на настоящия договор.
2.Окончателно плащане - 70% /седемдесет/- разсрочено на две равни месечни вноски  след приключване на РСМР.

Чл. 4. Посочените в офертата количества на видовете СМР не са окончателни. За действително извършени и подлежащи на разплащане се считат само тези видове работи, които са отразени в акт за извършени СМР.

Чл. 5. Непредвидените допълнително възникнали нови видове СМР, извън предложението, ще се договарят с констативен протокол между ВЪЗЛОЖИТЕЛ и ИЗПЪЛНИТЕЛ и ще се разплащат по утвърдени от ВЪЗЛОЖИТЕЛЯ анализни цени, съставени при следните елементи на ценообразуване:

- часова ставка





…........ лв./час

- допълнителни разходи върху труда

.................... %

- допълнителни разходи върху механизацията
.................... %

- доставно-складови разходи 



.................... %

- печалба





.................... %

Единичните цени на допълнително възникналите видове работи се изчисляват на база разходни норми за труд, механизация и материали (на база СЕК), а цените на материалите се доказват с фактури. 


Чл. 6. /1/Единичните фирмени цени от предложението не могат да се променят за срока на договора.


/2/ Плащането ще се извършва по следната банкова сметка на ИЗПЪЛНИТЕЛЯ:

………………………………………

III. СРОК НА ДОГОВОРА

Чл. 7. (1) Срокът за изпълнение на договора е …….. /…………………………/ календарни дни, считано от датата на сключване на договора. Изменение на срока за изпълнение се допуска в резултат на настъпила непреодолима сила по време на работа.

(2) Срокът по ал. 1 може да бъде удължен заради неблагоприятни атмосферни условия, при съгласие на двете страни по този договор и при спазване на действащата нормативна уредба, включително на ЗУТ и Наредба №3/31.07.2003 г. за съставяне на актове и протоколи по време на строителството (САПВС). 

IV. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ
А. НА ВЪЗЛОЖИТЕЛЯ

Чл. 8. ВЪЗЛОЖИТЕЛЯТ се задължава:

1. Да осигури необходимите средства по чл. 2 за финансиране на обекта.
2. Да осигури контрол при извършване на СМР и предаване на обектите.
3. Да участва със свой представител при приемане на обектите.

4. Да уведомява ИЗПЪЛНИТЕЛЯ писмено в 5 /пет/ дневен срок след установяване на появили се в гаранционния срок дефекти.
Чл. 9. ВЪЗЛОЖИТЕЛЯТ има право да проверява изпълнението на този договор по всяко време, относно качеството на видовете работи, монтираните съоръжения, вложените материали и спазване правилата за безопасна работа по начин, незатрудняващ работата на ИЗПЪЛНИТЕЛЯ.

Чл. 10. ВЪЗЛОЖИТЕЛЯТ има право: при констатиране на некачествено извършени работи, влагане на некачествени или нестандартни материали и съоръжения, да спира извършването на СМР до отстраняване на нарушението. Подмяната на същите и отстраняването на нарушенията са за сметка на ИЗПЪЛНИТЕЛЯ.

Чл. 11. ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат:

1. Смърт или злополука, на което и да било физическо лице.

2. Загуба или нанесена вреда на каквото и да било имущество, вследствие изпълнение предмета на договора през времетраене на ремонта.

Б. НА ИЗПЪЛНИТЕЛЯ
Чл. 12. ИЗПЪЛНИТЕЛЯТ се задължава:

1. Да изпълни възложената задача качествено и в договорения срок по чл. 7, като организира и координира цялостния процес на ремонта в съответствие с:

• поетите ангажименти, съгласно предложенията и приложената към него ценова оферта, неразделна част от договора.
• условията и техническите изисквания на ВЪЗЛОЖИТЕЛЯ;

 • действащите нормативни уредби в Република България - за ремонта.

• безопасност и хигиена на труда и пожарна безопасност.

2. Да влага при изпълнението качествени материали, конструкции и съоръжения, отговарящи на изискванията на Наредба за съществените изисквания и оценяване съответствието на строителните продукти, за които да представя при поискване от ВЪЗЛОЖИТЕЛЯ необходимите сертификати и фактури за придобиването им.
3. Да предоставя на ВЪЗЛОЖИТЕЛЯ възможност да извършва контрол по изпълнението на работите на обекта.

4. Да изпълнява всички нареждания и заповеди по изпълнението на СМР, дадени от ВЪЗЛОЖИТЕЛЯ.
5. Да извършва за своя сметка всички работи по отстраняването на виновно допуснати грешки, недостатъци и др., констатирани от ВЪЗЛОЖИТЕЛЯ на обекта и приемателната комисия.

6. Да уведомява ВЪЗЛОЖИТЕЛЯ за извършени СМР, които подлежат на закриване.

7. Да съставя, оформя и представя необходимите документи за разплащане, отчитащи извършените СРР (количествени сметки, акт за извършена СМР и фактури).
8. Да уведомява своевременно писмено ВЪЗЛОЖИТЕЛЯ винаги, когато съществува опасност от забавяне или нарушаване изпълнението на ремонта.

9. Преди приемателната комисия ИЗПЪЛНИТЕЛЯТ да почисти и отстрани от обекта цялата своя механизация, излишните материали и отпадъци.
Чл.13. ИЗПЪЛНИТЕЛЯТ няма право да се позове на незнание и/или непознаване на обекта, предмет на договора, поради която причина да иска изменение на договора.
Чл.14. ИЗПЪЛНИТЕЛЯТ носи пълна отговорност за безопасността на всички видове работи и дейности на обекта.

Чл.15. (1) ИЗПЪЛНИТЕЛЯТ по време на изпълнението на СМР да не допуска повреди или разрушения на инженерната инфраструктура в и извън границите на обекта, при осъществяване на действия по изпълнение на договора.

(2) В случай, че по своя вина ИЗПЪЛНИТЕЛЯТ причини щети по предходната алинея, то възстановяването им е за негова сметка.

Чл.16. Да не допуска замърсяване на улици и околната среда. Санкциите при констатирани нарушения са за сметка на ИЗПЪЛНИТЕЛЯ.
V. ГАРАНЦИОННИ СРОКОВЕ
Чл. 17. (1). Гаранционен срок – максимално посоченият за конкретния обект в Наредба №2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти за извършените СМР. Гаранционните срокове текат от деня на въвеждането на строителния обект в експлоатация (издаване на разрешение за ползване или удостоверение за въвеждане в експлоатация).
(2) При поява на дефекти в сроковете на предходната алинея, ВЪЗЛОЖИТЕЛЯТ уведомява писмено ИЗПЪЛНИТЕЛЯ в 5 /пет/ дневен срок след установяването им.

(3) ИЗПЪЛНИТЕЛЯТ се задължава да отстрани за своя сметка появили се дефекти в гаранционния срок. Срокът за отстраняването им се договаря допълнително между страните по договора. Поправките се приемат с констативен протокол съставен от ВЪЗЛОЖИТЕЛЯ.

VI. ПОДИЗПЪЛНИТЕЛИ

Чл.18. /1/ За извършване на услугите по договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

/2/ Процентното участие на подизпълнителите в цената за изпълнение на договора не може да бъде различно от посоченото в офертата на Изпълнителя.

/3/ Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

/4/ Независимо от използването на подизпълнители, отговорността за изпълнение на настоящия договор и на Изпълнителя.

/5/ Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

Чл.19. При сключването на договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1.приложимите клаузи на договора са задължителни за изпълнение от подизпълнителите;

2.действията на Подизпълнителите няма да доведат пряко или косвено до неизпълнение на договора;

3.при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.


Чл.20. /1/ Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.


/2/ Разплащанията по ал.1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.


/3/ Към искането по ал.2 Изпълнителят предоставя становище, от което да е видно дали оспорва плащанията или част от тях като недължими.


/4/ Възложителят има право да откаже плащане по ал.2, когато искането за плащане е оспорено, до момента на отстраняване на причината за отказа.
VII. УСЛОВИЯ ЗА ПРЕКРАТЯВАНЕ НА ДОГОВОРА

Чл. 21. Настоящият договор може да бъде прекратен:


1. С изтичане срокът на договора.


2. Преди изтичане срокът на договора.
         2.1. По взаимно съгласие.
         2.2. При виновно неизпълнение на задълженията на една от страните по договора с 10/десет/ дневно писмено предизвестие от изправната до неизправната страна.

         2.3. С писмено уведомление от ВЪЗЛОЖИТЕЛЯ до ИЗПЪЛНИТЕЛЯ при забавяне на строителството с повече от 10 /десет/ календарни дни.
VIII. НЕУСТОЙКИ И САНКЦИИ

Чл. 22. ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при невиновно неизпълнение на договорните си задължения.

Чл. 23. Всички щети, понесени от ВЪЗЛОЖИТЕЛЯ, резултат на грешки, недостатъци и пропуски, както и в резултат от некачественото СМР и неспазване на сроковете, са за сметка на ИЗПЪЛНИТЕЛЯ.
            Чл. 24. При неспазване срока по чл. 7 по вина на ИЗПЪЛНИТЕЛЯ същият дължи на ВЪЗЛОЖИТЕЛЯ неустойка в размер на 1 /един/ % от стойността на договора  по чл. 2 за всеки просрочен ден.



Чл. 25. При забавяне плащанията от страна на ВЪЗЛОЖИТЕЛЯ, същия дължи на ИЗПЪЛНИТЕЛЯ законната лихва.

Чл. 26. Наложените глоби от държавните институции за установени нарушения са за сметка на виновната страна.


Чл.27. В случаите на неизпълнение на срока по чл. 7 по вина на ИЗПЪЛНИТЕЛЯ окончателното завършване на обекта се извършва по единичните фирмени цени, които са били в сила до изтичане на срока и не подлежат на актуализация.


Чл.28. При неотстраняване на появилите се дефекти в гаранционния срок от ИЗПЪЛНИТЕЛЯ, направените разходи от ВЪЗЛОЖИТЕЛЯ за отстраняването им са дължими от ИЗПЪЛНИТЕЛЯ в троен размер, както и претърпените щети.

Чл. 29. ВЪЗЛОЖИТЕЛЯТ не дължи неустойки при прекратяване на договора по чл. 19, т. 2.4. от настоящия договор.
IX. ОБЩИ РАЗПОРЕДБИ
Чл. 30. За неуредените в този договор въпроси се прилагат Закона за задълженията и договорите и други действащи нормативни документи.


Чл. 31. Настоящият договор се състави в 2 /два/ еднообразни екземпляра - един за ВЪЗЛОЖИТЕЛЯ , един за ИЗПЪЛНИТЕЛЯ .

Неразделна част от настоящия договор са ценовото и техническото предложение на Изпълнителя.
ВЪЗЛОЖИТЕЛ: ..................................


ИЗПЪЛНИТЕЛ:…………………….
МБАЛ „Света Анна-Варна“АД
 ………………………………………

Главен счетоводител:

……………………………
Юрист:

……………………………
